**Likumprojekta "Preču zīmju likums" sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Likumprojekts "Preču zīmju likums" (turpmāk – likumprojekts) izstrādāts, lai nacionālajos normatīvajos aktos ieviestu Eiropas Parlamenta un Padomes 2015. gada 16. decembra Direktīvu Nr. 2015/2436, ar ko tuvina dalībvalstu tiesību aktus attiecībā uz preču zīmēm (turpmāk – Preču zīmju direktīva).Likumprojekta mērķis ir regulēt tiesiskās attiecības preču zīmju reģistrācijas, kā arī preču zīmju un [ģeogrāfiskās] izcelsmes norāžu lietošanas un aizsardzības jomā. Termiņš Preču zīmju direktīvas transponēšanai ir 2019. gada 14. janvāris. |

|  |
| --- |
| 1. Tiesību akta projekta izstrādes nepieciešamība
 |
| 1. | Pamatojums | Likumprojekts izstrādāts, lai pārņemtu Preču zīmju direktīvā paredzētās prasības, kā arī aktualizētu un pārstrukturētu līdzšinējā likumā “Par preču zīmēm un ģeogrāfiskās izcelsmes norādēm” ietverto regulējumu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Preču zīmju direktīva:1) noteic apzīmējumus, no kā var sastāvēt preču zīme;2) paredz, kādos gadījumos apzīmējumus nereģistrē vai reģistrēšanas gadījumā atzīst par spēkā neesošiem, tostarp arī absolūtos un relatīvos atteikuma vai spēkā neesamības pamatus;3) noteic, kādas ir ar preču zīmes reģistrāciju piešķirtās tiesības un to ierobežojumi, kā arī kādos gadījumos tiesības tiek uzskatītas par izsmeltām;4) noteic gadījumus, kad preču zīmi var atcelt vai tā ir atceļama;5) paredz noteikumus par *p*reču zīmēm kā īpašumtiesību objektiem, tostarp tiesības preču zīmi nodot, licencēt vai sniegt kā galvojumu;6) paredz noteikumus attiecībā uz kolektīvajām un sertifikācijas zīmēm;7) noteic procedūras, kas īstenojamas nacionālajās rūpnieciskā īpašuma iestādēs, tostarp attiecībā uz preču zīmes reģistrācijas pieteikuma iesniegšanu, preču zīmes reģistrāciju, iebildumu, atcelšanas un spēkā neesamības procedūrām, kā arī reģistrācijas ilgumu un atjaunošanu.Šobrīd regulējums attiecībā uz tiesiskajām attiecībām preču zīmju reģistrācijas, kā arī preču zīmju un ģeogrāfiskās izcelsmes norāžu lietošanas un aizsardzības jomā ir ietverts 1999. gada 15. jūlija likumā “Par preču zīmēm un ģeogrāfiskās izcelsmes norādēm”. Ņemot vērā to, ka kopš likuma “Par preču zīmēm un ģeogrāfiskās izcelsmes norādēm” pieņemšanas ir pagājuši 20 gadi un ir notikušas būtiskas izmaiņas preču zīmju tiesiskā regulējuma jomā, kā arī līdz ar Direktīvas pārņemšanu būtu nepieciešams veikt apjomīgus grozījumus esošajā regulējumā, tika secināts, ka pārskatāmības un skaidrības veicināšanas nolūkos būtu izstrādājams jauns likums. Ņemot vērā minēto, tika izstrādāts likumprojekts.Likumprojekta mērķis ir regulēt tiesiskās attiecības preču zīmju reģistrācijas, kā arī preču zīmju un [ģeogrāfiskās] izcelsmes norāžu lietošanas un aizsardzības jomā. Likumprojekta 3. pants satur preču zīmju aizsardzības pamatprincipus.Likumprojekta 4. pants nosaka, kādi apzīmējumi var veidot preču zīmi.Likumprojekta 5.-12. pants paredz gadījumus, kad preču zīmes reģistrāciju atsaka vai atzīst par spēkā neesošu, tostarp t.s. absolūtos un relatīvos pamatus, plaši pazīstamu preču zīmju un preču zīmju ar reputāciju aizsardzību, kā arī citus ierobežojumus reģistrācijas atzīšanai par spēkā neesošu.Likumprojekta 13. un 14. pants regulē subjektus, kas var iegūt tiesības uz preču zīmi, kā arī izņēmuma tiesības, kas izriet no preču zīmes reģistrācijas. Izņēmuma tiesību uz preču zīmi tvērums aptver ne tikai iespēju preču zīmes īpašniekam aizliegt citām personām izmantot saimnieciskajā darbībā jebkuru preču zīmei identisku apzīmējumu, bet arī tādus apzīmējumus, kas ir sajaucami līdzīgi tā preču zīmei.Atbilstoši likumprojekta 17. pantam izņēmuma tiesības uz preču zīmi attiecībā uz citām personām stājas spēkā līdz ar oficiālā paziņojuma par preču zīmes reģistrāciju publicēšanas dienu.Likumprojekta 16. pants nosaka izņēmuma tiesības attiecībā uz tranzīta precēm, kas ir jauna likumprojektā ietvertā norma, salīdzinot ar esošo regulējumu likumā “Par preču zīmēm un ģeogrāfiskās izcelsmes norādēm”. Minētā paredz reģistrētas preču zīmes īpašniekam tiesības neļaut viltotu preču ievešanu no trešajām valstīm arī tad, ja tās ir paredzētas tranzītam, ja vien preču deklarētājs nepierāda, ka preču zīmes īpašniekam nav tiesības aizliegt laist preces tirgū to galamērķa valstī.Likumprojekta 15. pants nosaka tiesības aizliegt sagatavošanas darbības attiecībā uz iepakojuma vai citu līdzekļu lietošanu, savukārt 18. pantā ir atrunāts veids, kādā preču zīmes īpašnieks var izvietot informāciju par preču zīmes reģistrāciju, tādā veidā brīdinot par tiesībām uz preču zīmi.Likumprojekta 19. pants paredz pienākumu uzziņu krājuma izdevējam (publicētājam) pēc preču zīmes īpašnieka pieprasījuma nodrošināt, lai uzziņu krājumā pie reģistrētas un spēkā esošas preču zīmes atveidojuma būtu norādīts, ka konkrētais apzīmējums ir reģistrēta preču zīme. Ja uzziņu krājuma izdevējs (publicētājs) šo pienākumu saprātīgā termiņā neizdara, tad šī persona ir uzskatāma par personu, kuras pakalpojumi tiek izmantoti, lai pārkāptu intelektuālā īpašuma tiesības.Likumprojekta 21.-22. pants regulē plaši pazīstamas un preču zīmes ar reputāciju īpašnieka tiesības, savukārt likumprojekta 20. pants nosaka, kā rīkoties gadījumos, kad preču zīmi uz sava vārda bez īpašnieka atļaujas ir reģistrējis tās īpašnieka aģents vai pārstāvis. Atbilstoši likumprojekta 23. pantam saimnieciskajā darbībā var tikt lietotas arī nereģistrētas preču zīmes, vienlaikus nereģistrētu zīmju īpašnieku tiesības attiecībā pret trešajām personām ir daudz ierobežotākas kā reģistrētu preču zīmju īpašnieku tiesības.Likumprojekta 24. pants paredz tiesību, kas saistītas ar preču zīmi, ierobežojumus, tostarp to, kādas ziņas vai apzīmējumus preču zīmes īpašnieks nav tiesīgs aizliet citai personai izmantot saimnieciskajā darbībā.Likumprojekta 25. pantā ir regulēta t.s. tiesību izsmelšana, proti, preču zīmes īpašnieks nav tiesīgs aizliegt citai personai lietot preču zīmi saistībā ar precēm, kuras pats vai cita persona ar īpašnieka piekrišanu ir iekļāvusi tirgū, kā arī aizliegums no preču zīmes īpašnieka puses nebūs piemērojams, ja preču zīmes īpašnieks piecu gadu laikā no preču zīmes reģistrācijas procedūras pabeigšanas dienas nebūs uzsācis preču zīmes faktisku izmantošanu.Likumprojekta 27.-46. pants nosaka noteikumus attiecībā uz preču zīmes reģistrācijas procedūru, tostarp gan uz pieteikuma iesniegšanu un saturu (likumprojekta 27. pants), pieteikuma datumu ( likumprojekta 28. pants), preču zīmes prioritātes tiesībām (likumprojekta 30.-31. pants), preču zīmes ekspertīzi (likumprojekta 33. pants), pieteikuma atsaukšanu, ierobežošanu vai grozīšanu un sadalīšanu (likumprojekta 35.-36. pants), preču zīmes reģistrāciju Preču zīmju reģistrā un publikāciju Patentu valdes oficiālajā izdevumā (likumprojekta 37.-38. pants), apelācijas par Patentu valdes lēmumu un iebilduma pret preču zīmes reģistrāciju iesniegumu iesniegšanas procedūrām (likumprojekta 39.-40. pants) un citām prasībām attiecībā uz preču zīmes reģistrāciju, lietvedību un termiņiem (likumprojekta 41.-46. pants).Likumprojekta 47.-49. pantā ir paredzēti nosacījumi par preču zīmi kā īpašumtiesību objektu, tostarp gan šādu īpašumtiesību raksturs (likumprojekta 47. pants), iespēja preču zīmi nodot citām personām (likumprojekta 48. pants) vai licencēt gan izņēmuma licences, gan vienkāršās licences veidā (likumprojekta 49. pants).Likumprojekta 50.-58. pants paredz civiltiesisko atbildību par tiesību uz preču zīmi pārkāpumu. Prasību tiesā par tiesību uz preču zīmi pārkāpuma pārtraukšanu var celt preču zīmes īpašnieks vai licenciāts, saņemot preču zīmes īpašnieka atļauju, izņemot gadījumus, kad preču zīmes īpašnieks nav atbildējis uz izņēmuma licenciāta lūgumu celt tiesā prasību (likumprojekta 51. pants). Atbilstoši likumprojekta 52. pantam noilgums šādu prasību celšanai ir trīs gadi, un pastāv gadījumi, kad iespējamais prasītājs nav tiesīgs šādu prasību celt samierināšanās dēļ (likumprojekta 53. pants). Iespējamie tiesiskās aizsardzības līdzekļi, kas var tikt piemēroti lietā par tiesību uz preču zīmi pārkāpumu, ir norādīti likumprojekta 54.-58. pantā.Likumprojekta 59.-64.pants paredz regulējumu preču zīmes darbības izbeigšanai.Kolektīvo zīmju regulējums ir ietverts likumprojekta 65.-71. pantā, aptverot gan nosacījumus kolektīvās zīmes reģistrācijai (likumprojekta 65-67. pants un 68. pants), gan izmantošanai (likumprojekta 69. pants), gan kolektīvās zīmes pārkāpuma gadījumiem (likumprojekta 70. pants). Līdzīgi nosacījumi ir ietverti likumprojekta 72.-78. pantā attiecībā uz sertifikācijas zīmēm, to reģistrāciju, izmantošanu un pārkāpumiem.Likumprojekta 79.-82. pantā ir ietverta kārtība, kādā tiek veikta preču zīmju starptautiskā reģistrācija, tostarp kādā veidā starptautiskā reģistrācija tiek attiecināta uz Latviju un kāda ir tā spēkā esamība Latvijā.Atbilstoši likumprojekta 83.-84. pantam Latvijā ir iespējams reģistrēt tiesības uz Eiropas Savienības (turpmāk – ES) preču zīmi. ES preču zīmes piešķirtās tiesības detalizēti ir atrunātas Eiropas Padomes un Parlamenta 2017. gada 14. jūnija Regulā Nr. 2017/1001 par Eiropas Savienības preču zīmi (kodificētā redakcija), vienlaikus likumprojekta 85.-86. pants paredz dažus papildu noteikumus ES preču zīmes aizsardzībai un izmantošanai Latvijā, savukārt likumprojekta 87. pants regulē gadījumus, kad ES preču zīmes tiek pārveidotas par preču zīmes pieteikumiem Latvijā.Likumprojekta 88.- 90. pants saglabā līdzīgu regulējumu līdzšinējā likumā “Par preču zīmēm un ģeogrāfiskās izcelsmes norādēm” ietvertajam attiecībā uz ģeogrāfiskās izcelsmes norāžu aizsardzību Latvijā, aptverot visa veida norādes. Likumprojekta 88. pants nosaka, kāds ir ģeogrāfiskās izcelsmes norāžu tiesiskās aizsardzības saturs, savukārt likumprojekta 90. pantā ir noteikta atbildība par ģeogrāfiskās izcelsmes norādes nelikumīgu lietošanu.Administratīvā atbildība atbilstoši nozaru kodifikācijas reformai un Administratīvās atbildības likumam preču zīmju un ģeogrāfiskās izcelsmes norāžu aizsardzības jomā un kompetence sodu piemērošanā ir noteikta likumprojekta 91.-92. pantā. |
| 3. | Projekta izstrādē iesaistītās institūcijas un publiskas personas kapitālsabiedrības | Likumprojekts tika izstrādāts ar tieslietu ministra 2017. gada 3. aprīļa rīkojumu Nr. 1-1/100 izveidotajā darba grupā Preču zīmes direktīvas ieviešanai, kurā piedalījās pārstāvji no Tieslietu ministrijas, Patentu valdes, Rūpnieciskā īpašuma apelācijas padomes, biedrības “Latvijas profesionālo patentpilnvarnieku asociācija”, Rīgas pilsētas Vidzemes priekšpilsētas tiesas un Augstākās tiesas. |
| 4. | Cita informācija | Nav. |

|  |
| --- |
| 1. Tiesību akta projekta ietekme uz sabiedrību, tautsaimniecības attīstību un administratīvo slogu
 |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Fiziskās un juridiskās personas, it īpaši komersanti un citas personas, kuras veic saimniecisko darbību. |
| 2. | Tiesiskā regulējuma ietekme uz tautsaimniecību un administratīvo slogu | Likumprojekts neradīs papildu administratīvo slogu un tiks īstenots no esošajiem administratīvajiem resursiem. Sabiedrības grupām un institūcijām likumprojekta tiesiskais regulējums nemaina tiesības un pienākumus. Vienlaikus sagaidāms, ka likumprojekts labvēlīgi ietekmēs uzņēmējdarbības vidi, jo tas palielinās tiesisko noteiktību attiecībā uz preču zīmju aizsardzību, kā arī ļaus tiesību īpašniekam efektīvi īstenot savu tiesību aizsardzību tiesā. |
| 3. | Administratīvo izmaksu monetārs novērtējums | Likumprojekts šo jomu neskar. |
| 4. | Atbilstības izmaksu monetārs novērtējums | Likumprojekts šo jomu neskar. |
| 5. | Cita informācija | Nav. |

|  |
| --- |
| III. Tiesību akta projekta ietekme uz valsts budžetu un pašvaldību budžetiem |
| Likumprojekts projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | Līdz ar likumprojektu būtu izstrādājami arī grozījumi Rūpnieciskā īpašuma institūciju un procedūru likumā, lai pārņemtu Preču zīmju direktīvā paredzētās procesuālās tiesību normas. |
| 2. | Atbildīgā institūcija | Tieslietu ministrija. |
| 3. | Cita informācija | Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Eiropas Parlamenta un Padomes 2015. gada 16. decembra Direktīva Nr. 2015/2436, ar ko tuvina dalībvalstu tiesību aktus attiecībā uz preču zīmēm. |
| 2. | Citas starptautiskās saistības | Nav. |
| 3. | Cita informācija | Nav. |

|  |
| --- |
| **1. tabulaTiesību akta projekta atbilstība ES tiesību aktiem** |
| **2. tabulaAr tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.Pasākumi šo saistību izpildei** |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk - starptautiskais dokuments) datums, numurs un nosaukums | Likumprojekts šo jomu neskar. |
| A | B | C |
| Starptautiskās saistības (pēc būtības), kas izriet no norādītā starptautiskā dokumenta.Konkrēti veicamie pasākumi vai uzdevumi, kas nepieciešami šo starptautisko saistību izpildei. | Ja pasākumi vai uzdevumi, ar ko tiks izpildītas starptautiskās saistības, tiek noteikti projektā, norāda attiecīgo projekta vienību vai dokumentu, kurā sniegts izvērsts skaidrojums, kādā veidā tiks nodrošināta starptautisko saistību izpilde. | Informācija par to, vai starptautiskās saistības, kas minētas šīs tabulas A ailē, tiek izpildītas pilnībā vai daļēji.Ja attiecīgās starptautiskās saistības tiek izpildītas daļēji, sniedz skaidrojumu, kā arī precīzi norāda, kad un kādā veidā starptautiskās saistības tiks izpildītas pilnībā.Norāda institūciju, kas ir atbildīga par šo saistību izpildi pilnībā |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām | Likumprojekts šo jomu neskar. |
| Cita informācija | Nav. |

|  |
| --- |
| VI. Sabiedrības līdzdalība un komunikācijas aktivitātes |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības pārstāvji varēja līdzdarboties likumprojekta izstrādē, rakstveidā sniedzot viedokļus par likumprojektu, kas tika publicēts Tieslietu ministrijas mājaslapā 2019. gada 9. aprīlī. Tāpat sabiedrības pārstāvji varēs sniegt atzinumu par likumprojektu pēc tā izsludināšanas Valsts sekretāru sanāksmē. |
| 2. | Sabiedrības līdzdalība projekta izstrādē | Sabiedrības pārstāvji varēja līdzdarboties likumprojekta izstrādē, rakstveidā sniedzot viedokļus par likumprojektu pēc tā publicēšanas tīmekļa vietnē: ... |
| 3. | Sabiedrības līdzdalības rezultāti |  |
| 4. | Cita informācija | Nav. |

|  |
| --- |
| VII. Tiesību akta projekta izpildes nodrošināšana un tās ietekme uz institūcijām |
| 1. | Projekta izpildē iesaistītās institūcijas  | Patentu valde, Valsts policija, Pārtikas un veterinārais dienests. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Likumprojekts šo jomu neskar. |
| 3. | Cita informācija | Nav. |

Iesniedzējs:

tieslietu ministrs Jānis Bordāns

Zeile 67046134

Olga.Zeile@tm.gov.lv